Kirjaamo
Terveyden ja hyvinvoinnin laitos
kirjaamo@thl.fi

Viitetieto: Työryhmän alatyöryhmän perustaminen 11.06.2018

# KUTSU ALATYÖRYHMÄN JÄSENEKSI

Sosiaali- ja terveysministeriön 23.2.2015 (STM010:00/2015) asettama **valtakunnallinen hoidon saatavuuden ja yhtenäisten hoidon perusteiden työryhmä perustaa alatyöryhmän ajalle 11.6.2018 – 31.12.2018** selvittämään laatu- ja vaikuttavuustiedon sekä laaturekisterien asemaa sosiaali- ja terveydenhuollon palvelujärjestelmän tiedolla johtamisessa. Alatyöryhmän toimeksianto pitää sisällään työryhmän asettamispäätöksessä annetun tehtävän 5. ”tehdä selvitys terveydenhuollossa käytössä olevista hoidon laaturekistereistä ja tehdä ehdotukset kansallisten sosiaali- ja terveydenhuollon tietovarantojen (mukaan lukien KANTA-arkisto) hyödyntämisestä, laaturekisterien kehittämisestä ja kansallisella tasolla seurattavista vaikuttavuusmittareista.”

Tavoitteena on laatia muistio / raportti, johon on koottu asiakasryhmäkohtaisen laatutiedon käyttöön liittyvä ajantasainen lainsäädäntö, tarvittavat määrittelyt, tiedolla johtamisen ohjaustarpeet, työnjako eri viranomaisten kesken ja ohjausmenettelyt, laatutiedon käyttötarkoitukset sosiaali- ja terveydenhuollon ohjauksen ja palvelujärjestelmän eri tasoilla, laatutiedon asemointi kansallisessa ja maakunnallisessa tietoarkkitehtuurissa, olemassa olevat tietorakenteet ja -sisällöt (asiakas- ja potilastietorakenteet, rekisteritietosisällöt) ja niiden yhtenäistäminen sekä muu kehittäminen ml. eri toimijoiden vastuut ja valtuudet, tietoturvallisuus ja toimintapolitiikka, uudet työkalut ja teknologiat laatutiedon jalostamiseen ja analysointiin, kuten tietoallas, big data ja lohkoketjut. Lisäksi kuvataan laaturekisterien nykytilanne ja meneillään olevat selvitykset ja kehittämishankkeet ja niiden liitoskohdat potilas- ja sairausryhmäkohtaisen laatutiedon hyödyntämiseen tulevaisuudessa. Muistion luonnos lähetetään lausuttavaksi asiantuntijoille ennen julkaisemista.

Alatyöryhmän jäseniksi kutsutaan STM:n, THL:n, Kuntaliiton ja sosiaali- ja terveydenhuollon toimintayksikköjen edustajia. Alatyöryhmän tulee huomioida työssään THL:ssä meneillään oleva Terveydenhuollon kansalliset laaturekisterit –hanke. Alatyöryhmä voi kutsua muita asiantuntijoita.

Terveyden ja hyvinvoinnin laitokselta pyydetään työryhmän jäseniksi seuraavat edustajat, jotka ovat valmistelevissa keskusteluissa ilmaisseet olevansa käytettävissä: Pia Maria Jonsson, Antti Malmivaara ja Jutta Järvelin. Lisäksi pyydetään THL:ta nimeämään edustaja Tietopalvelut-yksiköstä.

Vastausta pyydetään STM:n kirjaamoon 30.6.2018 mennessä.

Lisätietoja: ylilääkäri Tuija Ikonen (tuija.ikonen@stm.fi), hyvinvointi- ja palveluosasto, 0295163253.

johtaja Tuija Kumpulaisen sijaisena
sosiaalineuvos Eveliina Pöyhönen

LIITTEET työryhmän asettamispäätös ja jatkopäätös

JAKELU Terveyden ja hyvinvoinnin laitos

TIEDOKSI asianosaiset